జిల్లా ప్రధానకేంద్రమైన వేలూరులో చాలా ప్రాముఖ్యత సంతరించుకున్న వాటిలో వేలూరు కోట ఒకటి. బ్రిటిష్ ప్రభుత్వకాలంలో వేలూరుకోట అత్యంత ప్రాముఖ్యత సంతరించుకున్నది. బ్రిటిష్ ప్రభుత్వపాలనా కాలంలో టిప్పు సుల్తాన్ కుటుంబం, శ్రీలంక చివరి రాజైన విక్రమరాజ సింహా లను ఈ కోటలో రాజఖైదీలుగా బంధించబడ్డారు. ఈ కోటలో ఒక చర్చి, ఒక మసీదు, ఒక హిందూ ఆలయం ఉన్నాయి. 1806లో ఈ కోట నుండి బ్రిటిష్ ప్రభుత్వానికి వ్యతిరేకంగా తిరుగుబాటు మొదలైంది. విజయనగర చక్రవర్తి అయిన శ్రీరంగరాజా సకుంటుంబంగా హత్యచేయబడడానికి ఈ కోట సాక్ష్యంగా నిలబడింది.[2] మలైకొడి అనే ఊరిలో పచ్చని గిరుల వరుసల పాదాల వద్ద శ్రీపురం అనే మహాలక్ష్మీ స్వర్ణ దేవాలయం ఉంది. ఈ ఆలయం వేలూరు నగరానికి దక్షిణసరిహద్దులో తిరుమలైకొడి అనే ఊరిలో ఉంది. ఈ ఆలయం కళాత్మకంగా తయారు చేయబడిన బంగారు రేకుల తొడుగుతో చేయబడింది. [3] వేలూరు కోటలో జలకండీశ్వరర్ ఆలయం ఉంది. ఈ ఆలయం ఆకాలంనాటి శిల్పుల ప్రతిభకు అద్దంపట్టే శిల్పాలు అనేకం ఉన్నాయి. ఈ జిల్లాలో రత్నగిరి మురుగన్ ఆలయం వాలాజాబాద్ ధన్వంతరి ఆలయం ఉంది. డి.పి పాళయంలో విజయ ఆంజనేయస్వామి ఆలయం, పొన్నై నవ గ్రహ కోట్టై ఆలయం ఉన్నాయి. వేలూరు కోటలోపల అసంప్షన్ కేథడ్రల్, 150 సంవత్సరాల పురాతనమైన సెయింట్ జాంస్ చర్చి ఉన్నాయి. నగరానికి కేంద్రస్థానంలో పెద్ద మసీదు, భరతదేశంలోనే అతిపెద్ద అరబిక్ కాలేజి ఉన్నాయి. వాణియంబాడి - తిరుపత్తూరు రహదారి మార్గంలో పర్యాటక కేంద్రం వేసవి విడిది అయిన ఏలగిరి ఉంది.[4] ఏలగిరి కొండలు సముద్రమట్టానికి 1,410.6 మీటర్ల ఎత్తులో 30 చదరపు కిలోమీటర్లు విస్తరించి ఉన్నాయి. 2. మిగిలిన వేసవి విడుదలలాగా కలుషితం కాకుండా ఏలగిరి సహజసౌందర్యం చెదరకుండా ఉండడం విశేషం. వర్షాకాలంలో మాత్రమే నీరు ఉండే జలగంపారి జలపాతం ఏలగిరిలోనే ఉంది. వేలూరుకు 25 కిలోమీటర్ల దూరంలో జవ్వాదు కొండల పాదాల వద్ద అమిర్తి నదీ సమీపంలో అమిర్తి అరణ్యం &, జూలాజికల్ పార్క్ ఉన్నాయి. .
jilla pradhaanakendramaina velurulo chala praamukhyata santarinchukunna vaatilo veluru kota okati. british prabhutvakaalamlo velurukota atyanta praamukhyata santarinchukunnadi. british prabhutvapaalanaa kaalamlo tippu sultan kutumbam, srilanka chivari rajaina vikramaraja simha lanu ee kotalo rajakhaidiluga bandhinchabaddaaru. ee kotalo oka charchi, oka maseedu, oka hindu aalayam unnaayi. 1806loo ee kota nundi british prabhutvaaniki vyatirekamgaa tirugubaatu modalaindi. vijayanagara chakravarti ayina srirangaraja sakuntumbamgaa hatyacheyabadadaaniki ee kota saakshyamgaa nilabadindi.[2] malaikodi ane oorilo pachani girula varusala paadaala vadda sripuram ane mahalakshmi swarna devalayam undi. ee aalayam veluru nagaraniki dakshinasarihaddulo tirumalaikodi ane oorilo undi. ee aalayam kalaatmakamgaa tayaaru cheyabadina bangaaru rekula toduguto cheyabadindi. [3] veluru kotalo jalakandiswar aalayam undi. ee aalayam aakaalamnaati silpula pratibhaku addampatte shilpaalu anekam unnaayi. ee jillaalo ratnagiri murugan aalayam valajabad dhanvantari aalayam undi. di.pi paalayamlo vijaya aanjaneyaswamy aalayam, ponnai nava graha kottai aalayam unnaayi. veluru kotalopala asampsion cathedral, 150 samvatsaraala puraatanamaina seint jams charchi unnaayi. nagaraniki kendrasthaanamlo pedda maseedu, bharatadesamlone atipedda arabik kaleji unnaayi. vaniyambadi - tirupatturu rahadari maargamlo paryaataka kendram vesavi vididi ayina elagiri undi.[4] elagiri kondalu samudramattaaniki 1,410.6 meaterla ettulo 30 chadarapu kilometerlu vistarinchi unnaayi. 2. migilina vesavi vidudalalaagaa kalushitam kakunda elagiri sahajasoundaryam chedarakunda undadam visesham. varshaakaalamlo matrame neeru unde jalagampari jalapaatam elagirilone undi. veluruku 25 kilometerla dooramlo javvaadu kondala paadaala vadda amirti nadee sameepamlo amirti aranyam &, joolajical park unnaayi. .